**ОБЩИНСКА ИЗБИРАТЕЛНА КОМИСИЯ**

**ОБЩИНА КАРЛОВО**

**ОБЛАСТ ПЛОВДИВ**

 **П Р О Т О К О Л № 20**

Днес 27.09.2015 г. 15:00 часа се проведе заседание на Общинската избирателна комисия - Карлово при следния

**Д н е в е н р е д:**

1. Разглеждане на жалба вх. **№ 7/27.09.2015 г.** от **Галин Неделчев Дурев** относно: Предизборни агитационни материали на кандидата за кмет на Община Карлово – **Емил Станев Кабаиванов**, кандидат от **МК „Обединени за нашата община”** **(Реформаторски блок, ВМРО-БНД)**.
2. Предложение от Марина Росас и Владимир Колев за служебно самосезиране на ОИК- Карлово във връзка с агитационен материал (малка информационна брошура – трипластова размер 10/21 см) на кандидата за кмет на Община Карлово – **Емил Станев Кабаиванов**, кандидат от **МК „Обединени за нашата община”** **(Реформаторски блок, ВМРО-БНД)**.

ПРИСЪСТВАТ:

ПРЕДСЕДАТЕЛ: Станко Митев Маринов

ЗАМ. ПРЕДСЕДАТЕЛ: Марина Онорио Росас

СЕКРЕТАР: Пепа Николова Шуплева

ЧЛЕНОВЕ: Любен Иванов Маджаров

 Маргарита Георгиева Рогачева

 Мариян Петров Кючуков

 Сехер Кязимова Бекташева

 Цветомира Стефанова Маринова

 Владимир Тодоров Колев

На заседанието присъстват 9 души и има законния кворум, съгласно чл. 85, ал. 3 от ИК.

Проведени бяха дебати:

Владимир Тодоров Колев:

Съгласно **Н А Р Е Д Б А ЗА СИМВОЛИТЕ, ПОЧЕТНИТЕ ЗВАНИЯ, ПАМЕТНИЦИ, ДРУГИ ВЪЗПОМЕНАТЕЛНИ ЗНАЦИ, ПРАЗНИЦИ, ЗА ИМЕНУВАНЕ И ПРЕИМЕНУВАНЕ НА ОБЕКТИ С ОБЩИНСКО ЗНАЧЕНИЕ НА ОБЩИНА КАРЛОВО,** приетата с решение **№ 1940**, взето с **Протокол № 41** от 30.10.2014г. на заседание на Общински съвет – Карлово съгласно чл.16, ал.2 се забранява ползването на тиражирани варианти на символите на Община Карлово за политически послания.

Марина Росас:

В действителност на плаката и на малка информациаонна брошура на кандидата за Кмет на Община Карлово – Емил Кабаиванов, издигнат от МЕСТНА КОАЛИЦИЯ **„Обединени за нашата община”** **(Реформаторски блок, ВМРО-БНД),** е използван Гербът на Община Карлово на фона на българския трикольор в долен ляв ъгъл. Съгласно чл. 2, т. 1 от посочената по-горе Наредба – Гербът на Карлово е един от официалните символи на Община Карлово, при това считан за най-важния, тълкувайки разпоредбата, която го посочва първи в йерархията на символите. А съгласно чл. 16, ал. 2 се забранява използването на тиражирани варианти на символите на Община Карлово за политически послания, като тук се включва и използването на Гербът на Община Карлово.

Пепа Шуплева:

Гербът на Община Карлово е интелектуална собственост на Община Карлово, приет от общински съвет Карлово и не може да се използва без изрично разрешение на общински съвет Карлово. За целта има административни санкции в цитираната наредба – чл.35 която регламентира, че виновните лица се наказват с административно наказание –глоба от 50 до 500 лв.

Станко Маринов:

По жалбата и приложенията по нея в долния ляв ъгъл на плаката е отпечатан герб и трикольор, като герба е идентичен на гербът на Община Карлово, съгласно **Н А Р Е Д Б А ЗА СИМВОЛИТЕ, ПОЧЕТНИТЕ ЗВАНИЯ, ПАМЕТНИЦИ, ДРУГИ ВЪЗПОМЕНАТЕЛНИ ЗНАЦИ, ПРАЗНИЦИ, ЗА ИМЕНУВАНЕ И ПРЕИМЕНУВАНЕ НА ОБЕКТИ С ОБЩИНСКО ЗНАЧЕНИЕ НА ОБЩИНА КАРЛОВО,** приетата с решение **№ 1940**, взето с **Протокол № 41** от 30.10.2014г. на заседание на Общински съвет – Карлово. Не считам, че използването на символиката представлява нарушение по смисъла на наредбата. По смисъла на чл.183, ал.4 от ИК забранява се използването на агитационни материали, които застрашават живота и здравето на гражданите, частната, общинската и държавната собственост и безопасността на движението, както и на материали, които накърняват добрите нрави, честта и доброто име на кандидатите. В настоящия случай безспорно условното използване на Гербът на Община Карлово не представлява нито едно от визираните в горепосочената разпоредба нарушения, касаещи използването на агитационни материали на кандидата за кмет и общински съветници. Евентуално използването на символиката на Община Карлово би представлявало нарушение на чл.16, ал.2 на **Н А Р Е Д Б А ЗА СИМВОЛИТЕ, ПОЧЕТНИТЕ ЗВАНИЯ, ПАМЕТНИЦИ, ДРУГИ ВЪЗПОМЕНАТЕЛНИ ЗНАЦИ, ПРАЗНИЦИ, ЗА ИМЕНУВАНЕ И ПРЕИМЕНУВАНЕ НА ОБЕКТИ С ОБЩИНСКО ЗНАЧЕНИЕ НА ОБЩИНА КАРЛОВО,** приетата с решение **№ 1940**, взето с **Протокол № 41** от 30.10.2014г. на заседание на Общински съвет – Карлово. В своята правна същност не представлява нарушение на разпоредбата на чл.183, т.4 от ИК.

С оглед на горното моето предложение е:

Жалбата е допустима, но незаконосъобразна и да остане без уважение. В този смисъл е орактиката на ЦИК, обективирана в решение 1194-ми/14.10.2011 г. Като за изчерпателност посочвам, че новата редакция на чл.134 от ИК, в сила от 14.06.2011 е възпроизведена в абсолютно същия текст без промяна в чл.183. т.4 от ИК в сила 28.11.2014 г.

Любен Маджаров:

От датата на гласуване на **Н А Р Е Д Б А ЗА СИМВОЛИТЕ, ПОЧЕТНИТЕ ЗВАНИЯ, ПАМЕТНИЦИ, ДРУГИ ВЪЗПОМЕНАТЕЛНИ ЗНАЦИ, ПРАЗНИЦИ, ЗА ИМЕНУВАНЕ И ПРЕИМЕНУВАНЕ НА ОБЕКТИ С ОБЩИНСКО ЗНАЧЕНИЕ НА ОБЩИНА КАРЛОВО,** приетата с решение **№ 1940**, взето с **Протокол № 41** от 30.10.2014г. на заседание на Общински съвет – Карлово, тя е гласувана от общински съвет на Община Карлово, който до голяма степен е възпроизведен в новата листа. Следователно тези хора кандидатстват да управляват още един мандат. От така приложените материали излиза, че те нарушават собствената си наредба.

Владимир Колев

Жалбата е допустима и основателна. Кмета на Община Карлово е длъжен да предприеме действия по изземване на агитационните материали съгласно чл.186, ал.1 от ИК.

По точка 1 от дневния ред ОИК реши:

На 26.09.2015 г. в 10:00 ч., на ел. поща на ОИК-Карлово е получена жалба, препратена от ЦИК по компетентност от **Галин Неделчев Дурев**, в качеството си на пълномощник на **БЪЛГАРСКА СОЦИАЛИСТИЧЕСКА ПАРТИЯ** срещу предизборни агитационни материали на кандидата за Кмет на Община Карлово – Емил Кабаиванов, издигнат от МЕСТНА КОАЛИЦИЯ **„Обединени за нашата община”** **(Реформаторски блок, ВМРО-БНД).** В жалбата се посочва, че разпространените предизборни агитационни материали на кандидата за Кмет на Община Карлово - Емил Кабаиванов, издигнат от МЕСТНА КОАЛИЦИЯ **„Обединени за нашата община”** **(Реформаторски блок, ВМРО-БНД)** съдържат в себе си изображение на Герба на Община Карлово, като същите са изобразени в нарушение на приетата с решение **№ 1940**, взето с **Протокол № 41** от 30.10.2014г. на заседание на Общински съвет – Карлово **Н А Р Е Д Б А ЗА СИМВОЛИТЕ, ПОЧЕТНИТЕ ЗВАНИЯ, ПАМЕТНИЦИ, ДРУГИ ВЪЗПОМЕНАТЕЛНИ ЗНАЦИ, ПРАЗНИЦИ, ЗА ИМЕНУВАНЕ И ПРЕИМЕНУВАНЕ НА ОБЕКТИ С ОБЩИНСКО ЗНАЧЕНИЕ НА ОБЩИНА КАРЛОВО.**

 Настоява се да се отстранят нередностите относно неправомерното използване на официалния символ на Община Карлово и да се санкционират нарушителите.

 ОИК-Карлово разгледа препратената по компетентност жалба и се запозна подробно с нея.

На основание проведени дебати, документирани в ръкописна чернова, неразделна част от настоящия протокол в едно с доказателство (малка информационна брошура) се оформиха две предложения по настоящата точка, както следва:

**Предложение 1** – от председателя на ОИК-Карлово Станко Митев Маринов ОИК да вземе решение, с което да отхвърли жалбата, като неправилна и незаконосъобразна, тъй като съдържанието по своята правна същност не представлява нарушение на чл. 183 точка 4.

**Предложение 2** – от Владимир Тодоров Колев, член на ОИК да се вземе решение, че жалбата е основателна и допустима и представлява нарушение на цитираната Наредба на Общинския съвет на Община Карлово. На това основание да се укаже на Кмета на Община Карлово да предприеме действия за изземване на материалите, съгласно чл. 186 ал. 1 от Изборния кодекс.

Председателят на комисията подложи на гласуване последователно двете предложения по точка 1 от дневния ред

**Предложение 1:**

ПРЕДСЕДАТЕЛ: Станко Митев Маринов - „ЗА”

ЗАМ. ПРЕДСЕДАТЕЛ: Марина Онорио Росас - „ПРОТИВ”

СЕКРЕТАР: Пепа Николова Шуплева - „ПРОТИВ”

ЧЛЕНОВЕ: Любен Иванов Маджаров - „ПРОТИВ”

 Маргарита Георгиева Рогачева - „ПРОТИВ”

 Мариян Петров Кючуков - „ЗА”

 Сехер Кязимова Бекташева - „ПРОТИВ”

 Цветомира Стефанова Маринова - „ПРОТИВ”

 Владимир Тодоров Колев - „ПРОТИВ”

Гласували: „ЗА” – 2 (двама); „ПРОТИВ” - 7 (седем).

**Предложение 2:**

ПРЕДСЕДАТЕЛ: Станко Митев Маринов - „ПРОТИВ”

ЗАМ. ПРЕДСЕДАТЕЛ: Марина Онорио Росас - „„ЗА”

СЕКРЕТАР: Пепа Николова Шуплева - „ЗА”

ЧЛЕНОВЕ: Любен Иванов Маджаров - „ЗА”

 Маргарита Георгиева Рогачева - „„ЗА”

 Мариян Петров Кючуков - „ПРОТИВ”

 Сехер Кязимова Бекташева - „ЗА”

 Цветомира Стефанова Маринова - „ЗА”

 Владимир Тодоров Колев - „ЗА”

Гласували: „ЗА” – 7 (седем); „ПРОТИВ” - 2 (двама).

На основание чл. 87, ал. 1 т. 22 от Изборния кодекс ОИК Карлово и след проведеното гласуване, реши:

Видно от предизборни материали на кандидата за Кмет на Община Карлово – **Емил Кабаиванов**, издигнат от **„Обединени за нашата община”** **(Реформаторски блок, ВМРО-БНД)** се оказва, че в действителност Гербът на Община Карлово е използван на фона на българския трикольор в долен ляв ъгъл /на плакат и на малка информационна брошура/. Съгласно чл. 2, т. 1 от посочената по-горе Наредба – Гербът на Карлово е един от официалните символи на Община Карлово, при това считан за най-важния, тълкувайки разпоредбата, която го посочва първи в йерархията на символите. А съгласно чл. 16, ал. 2 се забранява използването на тиражирани варианти на символите на Община Карлово за политически послания, като тук се включва и използването на Герба на Общината.

Установява нарушение на 16 ал. 2 на **НАРЕДБА ЗА СИМВОЛИТЕ, ПОЧЕТНИТЕ ЗВАНИЯ, ПАМЕТНИЦИ, ДРУГИ ВЪЗПОМЕНАТЕЛНИ ЗНАЦИ, ПРАЗНИЦИ, ЗА ИМЕНУВАНЕ И ПРЕИМЕНУВАНЕ НА ОБЕКТИ С ОБЩИНСКО ЗНАЧЕНИЕ НА ОБЩИНА КАРЛОВО.**

Указва на Кмета на Община Карлово да изземе агитационните материали, разпространявани в нарушение на чл. 186 ал. 1 от Изборния кодекс.

Проведени дебати!

Станко Маринов:

Не считам, че по т.2 ОИК трябва да вземе каквото и да е решение в тази насока, защото няма сезиране по надлежния ред и с оглед на това предлага ОИК Карлово да не се произнася с решение.

Пепа Шуплева:

Съгласно чл.87, ал.1 от ИК

Чл. 87. (1) Общинската избирателна комисия:

1. осъществява дейностите по прилагането на кодекса и свързаните с него нормативни актове;

и затова няма пречка ОИК да се самосезира и затова т.2 е допустима за разглеждане.

Марина Росас:

Съгласно член 87, ал. 1, т. 1 и т. 34, ОИК Карлово има правомощията да се самосезира. Според мен няма пречка, въпреки че не е упоменато изрично в ИК, ОИК да се самосезира, още повече, че съществува практика на други комисии да се сезират служебно, при установяване на нарушения. Не е редно, ако член на ОИК види с очите си нарушение на ИК, да стои, да си мълчи, и да чака някой друг да сезира комисията, като пусне жалба. В малката информационна брошура – трипластова размер 10/21 см. липсва информация, че „купуването и продаването на гласове е престъпление”, която да съставлява 10 на 100 от лицевата и част. Брошурата безспорно представлява агитационен материал на кандидата за Кмет на Община Карлово – **Емил Кабаиванов**, издигнат от **„Обединени за нашата община”** **(Реформаторски блок, ВМРО-БНД),** защото съдържа призив за подкрепа на кандидата, N16, който е номерът изтеглен от ОИК Карлово, който ще означава в бюлетината, както и снимки на 33-та кандидати за общински съветници. Освен това не считам за морално да се снимат в брошурата, част от обектите, които са изпълнени със средства по европейски програми на Община Карлово. Предлагам, ако се установи нарушение, на чл. 183, ал. 2 от ИК, съгласно чл. 495 от ИК да се наложи на Местна коалиция **„Обединени за нашата община”** **(Реформаторски блок, ВМРО-БНД),** глоба, тъй като тя е субекта който се ползва от агитационните материали и да се укаже на временно изпълняващия длъжността кмет на Община Карлово да изземе агитационните материали, които са в нарушение на Изборния кодекс.

Мариян Кичуков:

Съгласно член 87, ал. 1, т. 1 и т. 34, ОИК Карлово има нарушение на чл.183,ал.2. на ИК. Предлагам изземване на агитационните материали.

Да се укаже съгласно чл. 186 ал. 1 от Изборния кодекс на кмета на Община Карлово да премахне или изземе агитационните материали, разпространявани в нарушение на Изборния кодекс.

По точка 2 от дневния ред ОИК реши:

 ОИК-Карлово се сезира служебно въз основа на чл. 87 ал. 1 т. 1 и т. 34 за това, че малка информационна брошура – трипластова, размер 10/21 см на кандидата за кмет на Община Карлово – **Емил Станев Кабаиванов**, кандидат от **МК „Обединени за нашата община”** **(Реформаторски блок, ВМРО-БНД)** не отговарят на законовото изискване на чл. 183, ал. 2 от ИК, а именно не съдържа изискуемата информация, че **„купуването и продаването на гласове е престъпление”**, която да съставлява 10 на 100 от лицевата и част.

На основание проведени дебати, документирани в ръкописна чернова, неразделна част от настоящия протокол в едно с доказателство (малка информационна брошура) се оформиха две предложения по настоящата точка, както следва:

**Предложение 1** – от председателя на ОИК-Карлово Станко Митев Маринов, който счита че по точка 2 ОИК не трябва да вземе каквото и решение, тъй като комисията няма право да се самосезира и да се произнася с решение, тъй като не е сезирана по надлежния ред.

**Предложение 2** – от Марина Онорио Росас, зам. председател на ОИК, че съгласно член 87. ал. 1 т. 1 и т. 34, ОИК Карлово има правомощията да се самосезира. На това основание да се констатира нарушение на чл. 183 ал. 2 от Изборния кодекс на **МК „Обединени за нашата община”** **(Реформаторски блок, ВМРО-БНД)** относно законосъобразното оформяне на агитационни материали, а именно че върху посочената малка информационна брошура – трипластова размер 10/21 см липсва информация, че „купуването и продаването на гласове е престъпление”, която да съставлява 10 на 100 от лицевата и част. Да се укаже съгласно чл. 186 ал. 1 от Изборния кодекс на кмета на Община Карлово да премахне или изземе агитационните материали, разпространявани в нарушение на Изборния кодекс.

Председателят на комисията подложи на гласуване последователно двете предложения по точка 1 от дневния ред

**Предложение 1:**

ПРЕДСЕДАТЕЛ: Станко Митев Маринов - „ЗА”

ЗАМ. ПРЕДСЕДАТЕЛ: Марина Онорио Росас - „ПРОТИВ”

СЕКРЕТАР: Пепа Николова Шуплева - „ПРОТИВ”

ЧЛЕНОВЕ: Любен Иванов Маджаров - „ПРОТИВ”

 Маргарита Георгиева Рогачева - „ПРОТИВ”

 Мариян Петров Кючуков - „ПРОТИВ”

 Сехер Кязимова Бекташева - „ПРОТИВ”

 Цветомира Стефанова Маринова - „ПРОТИВ”

 Владимир Тодоров Колев - „ПРОТИВ”

Гласували: „ЗА” – 1 (един); „ПРОТИВ” - 8 (осем).

**Предложение 2:**

ПРЕДСЕДАТЕЛ: Станко Митев Маринов - „ПРОТИВ”

ЗАМ. ПРЕДСЕДАТЕЛ: Марина Онорио Росас - „ЗА”

СЕКРЕТАР: Пепа Николова Шуплева - „ЗА”

ЧЛЕНОВЕ: Любен Иванов Маджаров - „ЗА”

 Маргарита Георгиева Рогачева - „„ЗА”

 Мариян Петров Кючуков - „ЗА”

 Сехер Кязимова Бекташева - „ЗА”

 Цветомира Стефанова Маринова - „ЗА”

 Владимир Тодоров Колев - „ЗА”

Гласували: „ЗА” – 8 (осем); „ПРОТИВ” - 1 (един).

Приема се Предложение 2 на Марина Онорио Росас и във основа на чл. 87 ал. 1 т. 1 и 34 ОИК Карлово установява нарушение чл. 183 ал. 2 от Изборния кодекс на **МК „Обединени за нашата община”** **(Реформаторски блок, ВМРО-БНД),** тъй като забраната на разпоредбата насочена към субекта, който се ползва от агитационните материали, а именно че върху посочената малка информационна брошура – трипластова размер 10/21 см липсва информация, че „купуването и продаването на гласове е престъпление”, която да съставлява 10 на 100 от лицевата и част. Указва съгласно чл. 186 ал. 1 от Изборния кодекс на кмета на Община Карлово да премахне или изземе агитационните материали, разпространявани в нарушение на Изборния кодекс.

Председателят на ОИК обяви край на заседанието на комисията в 18:45 часа.

ПРЕДСЕДАТЕЛ: Станко Митев Маринов ...........................................

ЗАМ. ПРЕДСЕДАТЕЛ: Марина Онорио Росас ............................................

СЕКРЕТАР: Пепа Николова Шуплева ........................................

ЧЛЕНОВЕ: Маргарита Георгиева Рогачева ..............................

 Мариян Петров Кючуков ..........................................

 Цветомира Стефанова Маринова ..........................

 Сехер Кязимова Бекташева .....................................

 Любен Иванов Маджаров ........................................

 Владимир Тодоров Колев ........................................